paragraph_text: Vassilios Tsiartas (grč. Βασίλης Τσιάρτας) (Aleksandreia, Grčka, 12. studenoga 1972.) je umirovljeni grčki nogometaš. Igrao je na poziciji ofenzivnog veznog a njegove igračke sposobnosti nikada nisu bile upitne te je zbog toga često nosio dres s brojem 10. Posebno su do izražaja dolazili njegovi slobodni udarci te je najčešće on izvodio jedanaesterce u grčkoj reprezentaciji i klubovima u kojima je igrao. S reprezentacijom je 2004. osvojio europski naslov te je bio njena važna karika. U svojoj cijeloj igračkoj karijeri nije dobio niti jedan crveni karton.